CELEX: 52014HB0007
Language: bg
Date: 2014-02-24 00:00:00
Title: Препоръка на Европейската централна банка от 24 февруари 2014 година относно организирането на подготвителни мерки за събирането на подробни данни за кредити от Европейската система на централните банки (ЕЦБ/2014/7)

8.4.2014   
            
            
               BG
            
            
               Официален вестник на Европейския съюз
            
            
               C 103/1
            
         ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   от 24 февруари 2014 година
   относно организирането на подготвителни мерки за събирането на подробни данни за кредити от Европейската система на централните банки
   (ЕЦБ/2014/7)
   (2014/C 103/01)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 5.1 и на член 34.1, трето тире от него,
   като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (1), и по-специално член 8, параграф 5 от него,
   като има предвид, че:
   
               (1)
            
            
               Съгласно Решение ЕЦБ/2014/6 (2), Европейската централна банка (ЕЦБ) може да прилага определени подготвителни мерки с оглед на установяването на дългосрочна рамка за предаването на подробни данни за кредити в рамките на Европейската система на централните банки (ЕСЦБ) за определени статистически цели.
            
         
               (2)
            
            
               Ефективното прилагане на тази дългосрочна рамка ще бъде в зависимост от сътрудничеството между всички участващи членове на ЕСЦБ и от прилагането на равностойни стандарти по отношение на качеството от тези членове. Националните централни банки (НЦБ) на държави членки, чиято парична единица не е еврото и които се подготвят за участие в тази рамка, следва да си сътрудничат помежду си, с НЦБ на държави членки, чиято парична единица е еврото, и с ЕЦБ при прилагането на подготвителните мерки в съответствие с Решение ЕЦБ/2014/6,
            
         ПРИЕ НАСТОЯЩАТА ПРЕПОРЪКА:
   I.
   
      Определения
   
   За целите на настоящата препоръка, терминът „подробни данни за кредити“ има същото значение, както в Решение ЕЦБ/2014/6.
   II.
   
      Предоставяне на статистическа информация
   
   От адресатите на настоящата препоръка се изисква да прилагат разпоредбите, адресирани към НЦБ, съдържащи се в Решение ЕЦБ/2014/6.
   III.
   
      Заключителна разпоредба
   
   Адресати на настоящата препоръка са НЦБ от държави членки, чиято парична единица не е еврото, които се подготвят за участие в дългосрочната рамка за предаване на подробни данни за кредити в рамките на ЕСЦБ.
   
      Съставено във Франкфурт на Майн на 24 февруари 2014 година.
      
         
            Председател на ЕЦБ
         
         Mario DRAGHI
      
   
   
      (1)  ОВ L 318, 27.11.1998 г., стр. 8.
   
      (2)  Решение ЕЦБ/2014/6 от 24 февруари 2014 г. относно организирането на подготвителни мерки за събирането на подробни данни за кредити от Европейската система на централните банки (все още непубликувано в Официален вестник).